b'\n_START_ARTICLE_\nAlotropija\n_START_PARAGRAPH_\nAlotrop\xc3\xadja (gr\xc5\xa1ko allos - drugi + tropos - obrat) je pojav, pri katerem imajo kemijski elementi kemijski elementi ve\xc4\x8d oblik z razli\xc4\x8dnimi fizikalnimi lastnostmi (alotropskimi modifikacijami). Izraz je uvedel v kemijo J\xc3\xb6ns Jacob Berzelius._NEWLINE_Nekateri klasi\xc4\x8dni elementi, ki imajo alotrope, so fosfor (v \xc2\xbbrde\xc4\x8di\xc2\xab, \xc2\xbbbeli\xc2\xab\xc2\xa0in \xc2\xbbpurpurni\xc2\xab\xc2\xa0obliki), kisik (O\xe2\x82\x82 in O\xe2\x82\x83) in ogljik (v obliki grafita, diamanta, fulerena, oglja, grafena, ...). Pojem lahko uporabimo tudi za kompleksnej\xc5\xa1e spojine._NEWLINE_Alotropije pa ne smemo zamenjevati z agregatnimi stanji, saj alotropske modifikacije poznamo v vseh agregatnih stanjih.'